Mitmed tolle aja naissportlased olid väga silmapaistvad. 800 m jooksu võitnud sakslanna Lina Radke püstitas maailmarekordiks 2.16,8, mis püsis ületamatuna kuusteist aastat. Samas jooksus viiendana lõpetanud Fanny Rosenfeld  (Kanada) tuli 100 m jooksus teiseks ja 4 x 400 m teatejooksus olümpiavõitjaks. Eriti mitmekülgne oli aga 800 m hõbemedalineiu, jaapanlanna Kinuye Hitomi, kes hoidis enda käes maailmarekordit 200 m jooksus ja kaugushüppes. Kuna neid alasid polnud veel olümpiakavas, siis osales ta 100 m ja 800 m jooksus. Kahjuks jäi tema sportlasetee lühikeseks. Juba järgmisel aastal 23-aastane Hitomi suri.